Na temelju članka 58. i članka 118. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12.,16/12., 86/12., 126/12., 94/13., 136/14, 152/14, 7/17, 68/18, 98/19, 64/20, 151/22, 156/23.) te članka 26. Statuta OŠ MURTERSKI ŠKOJI, Školski odbor **nakon provedene rasprave na Učiteljskom vijeću, Vijeću roditelja i Vijeću učenika,** na sjednici održanoj \_\_\_. \_\_\_ 2024. godine, donio je

# IZMJENE I DOPUNE PRAVILNIKA O KUĆNOM REDU

**Članak 1.**

Mijenja se čl. 24. na način da isti od sada glasi:

Članak 24.

Učenik ima prava i obveze utvrđene zakonom o odgoju i obrazovanju u osnovnoj i srednjoj Školi, Statutom Škole, ovim Pravilnikom i drugim općim aktima Škole. Pored prava i obveza iz stavka 1. ovoga članka**,** učenik je dužan:

* redovito pohađati nastavu i na vrijeme dolaziti na nastavu
* dolaziti u školu opremljen potrebnim udžbenicima, bilježnicama i drugim priborom za nastavu prema rasporedu rada tog dana - održavati udžbenike i bilježnice urednima
* savjesno učiti i aktivno sudjelovati u nastavnom procesu
* na liječničke preglede ići izvan nastave, osim u posebnim i žurnim prilikama
* održavati čistima i urednima prostore Škole
* svoje mjesto u školskoj klupi nakon završetka nastave ostaviti uredno i čisto
* dolaziti uredan u Školu
* učenici su dužni u prostoru škole koristiti papuče
* nakon dolaska u Školu odjevne predmete, obuću i osobne stvari odložiti u garderobu
* mirno ući u učionicu najmanje pet minuta prije početka nastave i pripremiti se za rad, u slučaju da je učionica zaključana u miru pričekati učitelja pred učionicom
* pravodobno opravdati izostanke i kašnjenja
* njegovati humane odnose među učenicima, učiteljima i drugim radnicima Škole
* čuvati imovinu koju koriste te imovinu drugih učenika i radnika Škole
* poštovati pravila školskog života i rada
* pridržavati se naloženih mjera zaštite od požara
* čuvati i oplemenjivati školski okoliš
* uvažavati i poštovati drugoga
* pružiti pomoć drugome
* ne ulaziti u prostore bez nazočnosti učitelja gdje se ostavlja materijal za nastavu,
* ne koristiti mobitel, MP3 player, prijenosno računalo (osim uz dopuštenje predmetnog učitelja) i ostale tehničke aparate za vrijeme nastave,
* ne smije unositi predmete kojim bi remetio nastavu i ugrožavao sigurnost u razredu ili školi
* **učenici su dužni mobitele i druge digitalne uređaje isključiti za vrijeme trajanja nastavnog procesa uključujući i odmore te ih držati u svojim torbama.**

**Članak 2.**

Izmjene i dopune pravilnika stupa na snagu dan nakon objave istih na oglasnoj ploči Škole.

 Predsjednica Školskog odbora :

 Matija Kapov, uč.

Ovaj Pravilnik je objavljen na oglasnoj ploči škole dana \_\_. \_\_\_ 2024 i stupa na snagu slijedećeg dana.

KLASA:\_\_\_\_\_\_\_\_\_\_\_\_\_

URBROJ: \_\_\_\_\_\_\_

\_\_. \_\_\_ 2024.

 Ravnateljica:

 Ivana Finka, prof.